In nomine... Nos Odettus et Damnona, liberi defunti domini Lamberti de Salione... quod cum nos perpetuo uendiderimus uiris... quamdam petiam uineae continentem circa duo iornalia sitam in finagio de Aquaductu desuper Aigias, iuxta uineam dictorum religiosorum et uiam quae tendit ab Aquaeductu apud Fontanas, confitemur et asserimus quod si dominus Odo de Salione, curatus de Domna Petra, presbiter, seu aliqui alii quicumque sint quoquomodo aliquid petentes in petia uineae praedicta nos dictos religiosos super hoc indemnes abseruabimus perpetuo, et propter hoc ponimus et obligamus et manu dictorum religiosorum medietatem cuiusdam petia uineae continentis duo iornalia sitae in finagio du Ualmin qui partitur cum dicto domino Odone iuxta uineam curati de Uera et iuxta uineam relictae Ioannis dicti Uilliet et iuxta uineam leprosoriae Diuionis, et iuxta uiam quae tendit at Roffeium et de praedicta medietate dictae petiae uineae dictos religiosos inuestimus: hanc autem obligationem, ego Agnes uxor dicti Odetti et ego Gaillermetus dictus Uillos de Aquaeductu, maritus dictae Damnonae laudamus... et dictis religiosis concedentes ut ad dictam medietatem dictae petiae uineae recurrant quam cito quod absitdictus Odo seu aliqui alii inquietauerint super uinea praedicta. Quam medietatem dictae petiae uineae uolumus quod ex tunc propter hoc et ratione damnorum qui occasione huismodi incurrerint teneant et pacifice possideant quousque permaneant in possessione pacifica uineae praedictae uenditae et quousque de damnis inde habitis sit eis integraliter satisfactum... Actum in praesentia Hugonis de Cabilone..., domini Ioannis, curati de Fontanis, Ioannis lotharingi, clerici, et Hugonis dicti Chamlont de Aquaeductu... Sigillatum in cera uiridi.